Orbitaaljaam

Orbitaaljaam (ka kosmosejaam) on planeedi (seni ainult Maa  ) ümber tiirlev pikka aega töötav piloteeritav ning pidevalt või ajuti mehitatud ja põkkamist võimaldav kosmoseaparaat.  

Orbitaaljaamade eesmärgid varieeruvad vastavalt programmile.

Orbitaaljaama orbiidi kõrguse (200–500 km) valimisel püütakse vältida jaama sattumist Maa kiirgusvööndisse.

Orbitaaljaamaga saab põkata kosmoselaevu ja kosmoselennukeid ning ühendada mooduleid.

Orbitaaljaamades tehakse teaduslikke ja tehnilisi uuringuid (orbitaallaboratoorium) ning valmistatakse ette Maa-lähedase kosmose edasist asustamist.

 Ajalugu 

20. sajandi teisel poolel Nõukogude Liit arendas ja saatis välja esimese kosmosejaama Saljut 1. Nõukogude Liidu poolt arendatud raudvara on senini kasutuses. Esimesed kosmosejaamad olid monoliitse ehitusega, saadeti välja ühes tükis. 

Orbitaaljaama ehitamise võimalikkust põhjendasid ja esitasid selle kavandid 20. sajandi alguses Konstantin Tsiolkovski, J. Kondratjuk ja Hermann Oberth.   

NSV Liidu esimene orbitaaljaam Saljut saadeti kosmosesse 19. aprillil 1971. Sellega põkati korraks kosmoselaev Sojuz 10, seejärel Sojuz 11. Viimasest läksid orbitaaljaama kosmonaudid ja viibisid seal 22 ööpäeva.  Esimene USA orbitaaljaam Skylab lähetati kosmosesse 14. mail 1973.
pisi|Salyut 1 mudel
1986. aastal kosmosesse startinud NSV Liidu orbitaaljaamal Mir oli kuus põkkamissõlme ja neli moodulit. Tegemist oli suurima tehiskehaga orbiidil. "The First Space Station". Boys' Life. September 1989. p. 20

 Arhitektuur 
Kosmosejaamad on kas monoliitsed või modulaarsed.Ivanovich, Grujica S. (2008). Salyut – The First Space Station: Triumph and Tragedy. Springer Science+Business Media. ISBN 978-0-387-73973-1. Monoliitilised jaamad koosnevad üksiksõidukist ja viiakse kosmosesse ühe raketi abil. Modulaarsed jaamad koosnevad kahest või rohkemast sõidukist, mis stardivad abirakettideta. Nüüdisajal on eelistatud modulaarsed jaamad, sest neid on odavam ehitada. Mõlemat tüüpi kosmosejaamu tangitakse kaubarakettide abil.

 Elamiskõlblikkus 
Orbiidil olevas kosmosejaamas viibimine on tervisele kahjulik. Kaaluta olek ja kõrge radiatsiooni tase võivad tekitada terviserikkeid, näiteks lihasatroofiat, tasakaaluhäireid ja vähki.Chang, Kenneth (27 January 2014). "Beings Not Made for Space". New York Times.

 Orbitaaljaamade loetelu 

 Saljut seeria orbitaaljaamad 1971–1986 ( Nõukogude Liit) :
Saljut 1: 1971
 DOS-2: 1972,
 Saljut 2/Almaz: 1973
 Kosmos 557: 1973
 Saljut 3/Almaz: 1974
 Saljut 4: 1975
 Saljut 5/Almaz: 1976–1977,
 Saljut 6: 1977–1981
 Saljut 7: 1982–1986
 Skylab ( U.S.A): 1973–1979
 Mir ( Nõukogude Liit / Venemaa): 1986–2000
 International Space Station (ISS) ( Venemaa, Ameerika Ühendriigid, Euroopa Liit, Jaapan and Kanada): 2000–senini
 Tiangong program ( Hiina ): 2011–senini
 Tiangong-1: 2011–2018
 Tiangong-2: 2016–2019

 Viited 

Kategooria:Tehiskaaslased